ইয়াহিয়া সারী

ইয়াহিয়া কাসিম সারী (  ; জন্ম ১৯৭০) একজন ইয়েমেনি সামরিক কর্মকর্তা। তিনি এসপিসি -এর নেতৃত্বাধীন ইয়েমেনি সশস্ত্র বাহিনীর মুখপাত্র। ইয়েমেনের সশস্ত্র বাহিনী একটি বিদ্রোহী দল, যারা হুথি আন্দোলনের সাথে ঘনিষ্ঠভাবে সম্পর্কিত। [ ভাল উৎস প্রয়োজন ] তিনি প্রায়শই ইয়েমেনি সশস্ত্র বাহিনী কর্তৃক লোহিত সাগর এবং বাব-এল-মান্দেব প্রণালীর মধ্য দিয়ে যাওয়া ইসরায়েল-সংশ্লিষ্ট জাহাজগুলিকে লক্ষ্য করে হামলার বিষয়ে করা সামরিক বিবৃতিতে উপস্থিত হন। তার বিবৃতিগুলি মূলত আল-মাসিরাহ টিভি,তার টেলিগ্রাম চ্যানেল এবং তার টুইটার অ্যাকাউন্টের মাধ্যমে সম্প্রচার করা হয়।, যা ১৫ জানুয়ারী, ২০২১ সালে প্রতিষ্ঠিত হয়। 

 প্রারম্ভিক জীবন 
ইয়াহিয়া সারী দক্ষিণ সৌদি সীমান্ত সংলগ্ন সাদা গভর্নরেটে ১৯৭০ সালে জন্মগ্রহণ করেন। তিনি রাষ্ট্রবিজ্ঞানে স্নাতক এবং স্নাতকোত্তর ডিগ্রি অর্জন করেছেন। তিনি সামরিক বিজ্ঞানে যুদ্ধ, নিরাপত্তা, প্রশাসনিক এবং বিশেষ কোর্সও নিয়েছেন।

 কর্মজীবন 
২০১৭ সালে, তিনি ইয়েমেনি সশস্ত্র বাহিনীর নৈতিক নির্দেশনায় মনস্তাত্ত্বিক যুদ্ধ বিভাগের প্রধান নিযুক্ত হন।"Houthi Leader Yahya Saree: Murder Bids, $5 Million Saudi Bounty, 'Psychological War' Expert | Israel", Hindustan Times, 20 December 2023, retrieved 9 January 2024 একই বছর তিনি কর্নেল পদে পদোন্নতি হন।

২০১৮ সালের মাঝামাঝি সময়ে, তিনি ইয়েমেনি সশস্ত্র বাহিনীর নৈতিক নির্দেশিকা বিভাগের পরিচালক নিযুক্ত হন। পরবর্তীকালে ব্রিগেডিয়ার জেনারেল পদে উন্নীত হন। ১৭ অক্টোবর ২০১৮-এ, তিনি ব্রিগেডিয়ার জেনারেল শরফ লুকমানের উত্তরসূরি হিসেবে ইয়েমেনি সশস্ত্র বাহিনীর অফিসিয়াল মুখপাত্র হিসেবে নিযুক্ত হন।

৩ মে ২০২৪-এ, ইয়াহিয়া সারী একটি টেলিভিশন ভাষণে ঘোষণা করেন যে 'আমরা ভূমধ্যসাগরে ইসরায়েলি বন্দরগুলির দিকে যাওয়া যে কোনও জাহাজকে লক্ষ্যবস্তু করব।

 আরও দেখুন 

 আব্দুল মালিক আল-হুথি
 সুপ্রিম পলিটিক্যাল কাউন্সিল
 তথ্যসূত্র 

বিষয়শ্রেণী:মুখপাত্র
বিষয়শ্রেণী:১৯৭০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইয়েমেনি জায়েদি
বিষয়শ্রেণী:ইয়েমেনি শিয়া মুসলিম